da en da nl ca da sv da es da da da da da de da da da da da da da da da da en da da de da da da da de da da da da da da da da da da da da da nl da en da da es nl da
Fugleinfluenza i Nordtyskland får konsekvenser i Sønderjylland | Fødevarestyrelsen
14.9.2022 15:48:18 CEST | Fødevarestyrelsen
Et udbrud med fugleinfluenza i Nordfriesland, tæt ved den dansk-tyske grænse, lægger begrænsninger på danske fjerkræfolk i og omkring Rudbøl
​​En tysk fjerkræbesætning med 40 gæs og høns tæt ved den dansk-tyske grænse er ramt af fugleinfluenza. De tyske myndigheder håndterer udbruddet på den tyske side af grænsen, og har aflivet samtlige gæs og høns i besætningen, af hensyn til dyrevelfærden og for at mindske risikoen for smittespredning.
Udbruddet har i dag fået Fødevarestyrelsen til at oprette en 10 kilometer overvågningszone på den danske side af grænsen, fra Rudbøl og i en smal bræmme ud mod vestkysten syd for Rømø. Fødevarestyrelsen forventer at kunne ophæve restriktionerne i midten af oktober.
​'Vi har ikke registreret virksomheder, som producerer æg​​ eller fjerkræ i området, men inden for zonen skal hobbyavlere nu registrere deres fjerkræhold på landbrugsindberetning.dk . Hobbyavlerne må heller ikke flytte æg og fugle de kommende fire uger. Det skal reducere risikoen for smittespredning,' forklarer veterinær udviklingschef i Fødevarestyrelsen, Sten Mortensen.
​Danmarks status som fugleinfluenza-frit land bliver ikke påvirket af restriktionszonen, men den aktuelle situation kan dog betyde, at visse lande uden for EU i en periode vil takke nej til æg og fjerkræ fra virksomheder i Tønder Kommune.
Fødevarestyrelsen vurderer fortsat, at risikoen for nye udbrud i Danmark er lav. Men tidligere i dag advarede Fødevarestyrelsen blandt andet jægere om, at de risikerer at slæbe fugleinfluenza smitte ind i både hobbybesætninger og professionelle besætninger. Advarslen kommer efter, at Fødevarestyrelsen de seneste uger har fundet en del fjervildt, blandt andet fasaner, som er smittet med fugleinfluenza på Sjælland. Henover sommeren har Fødevarevarestyrelsen fundet fugleinfluenza i enkelte vilde fugle fra alle dele af Danmark.
Fugleinfluenza kan blive spredt via vilde fugle, fugleafføring og døde fugle, og blive bragt ind i fjerkræindhegninger, når deres ejere går ind til dyrene. Derfor anbefaler Fødevarestyrelsen fjerkræejerne at være omhyggelige med indhegning og med rengøring af tøj og støvler, før de går ind til deres dyr.
Hvis du er hobbyavler, og har fjerkræ i overvågningszonen, skal du registre det på landbrugsindberetning.dk
Læs mere om fugleinfluenza
Sådan undgår du at sprede fugleinfluenza
Yderligere oplysninger, Fødevarestyrelsens pressetelefon 2284 4834.
72 27 69 00​http://www.foedevarestyrelsen.dk/
Følg pressemeddelelser fra Fødevarestyrelsen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Fødevarestyrelsen
Nu kommer mørket: Husk D-vitamin hver dag3.10.2022 13:51:20 CEST | Pressemeddelelse
Knap hver 5. dansker, der ikke tager vitamintilskud, har mangel på D-vitamin om foråret. Fødevarestyrelsen anbefaler, at alle fra 4 år tager D-vitamin fra begyndelsen af oktober til og med april.
Fødevarestyrelsen advarer mod fugleinfluenza14.9.2022 10:54:19 CEST | Pressemeddelelse
Fugleinfluenza breder sig lige nu blandt fuglevildt i naturen. Så pas på, du ikke spreder fugleinfluenza til dine høns eller andet fjerkræ, advarer Fødevarestyrelsen.
Pas på spisesvampens dobbeltgænger: Hvert år bliver mange forgiftet8.9.2022 12:19:46 CEST | Pressemeddelelse
Hvert år bliver svampejægere alvorligt syge, fordi de forveksler giftige svampe med spisesvampe. Fødevarestyrelsen opfordrer til at tjekke svampen grundigt, inden den ryger i stuvningen.
Fødevarestyrelsen kontrollerer malkekøernes klove1.9.2022 09:00:00 CEST | Pressemeddelelse
Lidelser i klovene er et stort problem for malkekøerne. De kommende måneder kontrollerer Fødevarestyrelsen dyrenes klovsundhed, og om køerne får den behandling, de skal have.
Mistanke om abekopper i dyr skal anmeldes til Fødevarestyrelsen30.8.2022 10:51:00 CEST | Pressemeddelelse
Abekopper kan smitte hunde og måske også andre dyr. Derfor skal dyrlæger og dyreejere nu anmelde mistanke om abekopper i dyr til Fødevarestyrelsen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022